
Κήρυξη υποχρεωτικής της από 12.6.91 ΣΣΕ των Επιστημό¬ 
νων Φαρμακοποιών με σχέση εργασίας ιδιωτικού δικαίου 

σε ολόκληρη τη Χώρα.. 1 

Κήρυξη υποχρεωτικής της από 13.6.91 ΣΣΕ των μισθωτών 
επιχειρήσεων παραγωγής και επεξεργασίας Μετάλλων 
όλης της Χώρας (Σιδηροβιομηχανίας) .. 2 


Κήρυξη υποχρεωτικής της από 9.4.91 ΣΣΕ του Κλάδου Αμ¬ 
μοβολών - Χρωματισμών - Καθαρισμών και λοιπών συνα¬ 
φών επαγγελμάτων για εργασίες που γίνονται σε πλοία και 
βιομηχανικές εγκατ/σεις, πλωτά και μη μέσα, είτε αυτά 


βρίσκονται στη θάλασσα, είτε στην ξηρά. 3 

Ανασυγκρότηση Τεχνικού Συμβουλίου της Γενικής Γραμμα¬ 
τείας Αθλητισμού. 4 

Κήρυξη της οικίας Μιχαήλ Κακαφώνη στο Αλεποχώρι 

Αχαΐας, ως ιστορικό διατηρητέο μνημείο . 5 

Εκμίσθωση στους Δημήτριο Δόντσιο και Ηρακλή Ανδρεάδη 
γεωθερμικού δυναμικού στην περιοχή Σιδηροκάστρου Νο¬ 
μού Σερρών . 6 

Τροποποίηση της παρ. 2 του άρθρου 17 του Κανονισμού λει¬ 
τουργίας και παροχών του ΚΑΦ Αιμένος Χαλκίδος ... 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13902 (1) 


Κήρυξη υποχρεωτικής της από 12.6.91 ΣΣΕ των Επιστημόνων 

Φαρμακοποιών με σχέση εργασίας ιδιωτικού δικαίου σε ολό¬ 
κληρη τη Χώρα. 

Ο ΥΠΟΥΡΓΟΣ ΕΡΓΑΣΙΑΣ % 

Έχοντας υπόψη: 

1. Τις διατάξεις της παρ. 2 του άρθρου 11 του Ν.1876/90. 

2. Τις διατάξεις της απόφασης 80386/90 Υπουργών Προε¬ 
δρίας της Κυβέρνησης και Εργασίας, που εκδόθηκε κατ’ εξουσιο¬ 
δότηση της παρ. 2 του άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας 
κατά τη συνεδρίασή του της 4 Ιουλίου 1991. 

4. Τα στοιχεία του φακέλλου από τα οποία προκύπτει ότι συ¬ 
ντρέχουν οι αριθμητικές προϋποθέσεις για την κήρυξη υποχρεω¬ 
τικής της πιο πάνω ΣΣΕ, δηλαδή ότι οι δεσμευόμενοι εργοδότες 
απασχολούν το 51% των εργαζομένων του επαγγέλματος. 

5. Την αρ. 100919/1990 απόφαση του Υπουργού Εργασίας 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 12.6.91 ΣΣΕ των Επι¬ 


στημόνων Φαρμακοποιών με σχέση εργασίας Ιδιωτικού δικαίου 
σε ολόκληρη τη Χώρα για όλους τους εργοδότες και εργαζόμε¬ 
νους του επαγγέλματος που αφορά αυτή. 

2. Η ισχύς της απόφασης αυτής αρχίζει από 20 Ιουνίου 1991. 

3. Η απόφαση αυτή δημοσιεύεται στην Εφημερίδα της Κυβέρ- 


νησης. 

Αθήνα, 11 Ιουλίου 991 



Με εντολή Υπουργού- - 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 


Αριθ. 13900 


(2) 


Κήρυξη υποχρεωτικής της από 13.6.91 ΣΣΕ των μισθωτών επι¬ 
χειρήσεων παραγωγής και επεξεργασίας Μετάλλων όλης της 
Χώρας (Σιδηροβιομηχανίας). 


Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν.1876/90. 

2. Τις διατάξεις της απόφασης 80386/90 Υπουργών Προε¬ 
δρίας της Κυβέρνησης και Εργασίας, που εκδόθηκε κατ’ εξουσιο¬ 
δότηση της παρ. 2 του άρθρου 81 του Ν. 1892/90. 

3. Την Γνώμη που εξέφρασε το Ανώτατο Συμβούλιο Εργασίας 
κατά τη συνεδρίασή του της 4 Ιουλίου 1991. 

4. Τα στοιχεία του φακέλλου από τα οποία προκύπτει ότι συ¬ 
ντρέχουν οι αριθμητικές προϋποθέσεις για την κήρυξη υποχρεω¬ 
τικής της πιο πάνω ΣΣΕ, δηλαδή ότι οι δεσμευόμενοι εργοδότες 
απασχολούν το 51% των εργαζομένων του κλάδου. 

5. Την αρ. 100919/1990 απόφαση του Υπουργού Εργασίας 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 18.6.1991 ΣΣΕ των 
μισθωτών επιχειρήσεων παραγωγής και επεξεργασίας Μετάλ¬ 
λων όλης της Χώρας (Σιδηροβιομηχανίας) για όλους τους εργο¬ 
δότες και εργαζόμενους του κλάδου, που αφορά αυτή. 

2. Η ισχύς της απόφασης αυτής αρχίζει από 18 Ιουνίου 1991. 

3. Η απόφαση αυτή δημοσιεύεται στην Εφημερίδα της Κυβέρ¬ 
νησης. 

Αθήνα, 11 Ιουλίου 991 

Με εντολή Υπουργού 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 13901 (3) 

Κήρυξη υποχρεωτικής της από 9.4.91 ΣΣΕ του Κλάδου Αμμο¬ 
βολών - Χρωματισμών - Καθαρισμών και λοιπών συναφών 
επαγγελμάτων για εργασίες που γίνονται σε πλοία και βιομη¬ 
χανικές εγκατ/σεις, πλωτά και μη μέσα, είτε αυτά βρίσκονται 
στη θάλασσα, είτε στην ξηρά. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν.1876/90. 

2. Τις διατάξεις της απόφασης 80386/90 Υπουργών Προε¬ 
δρίας της Κυβέρνησης και Εργασίας, που εκδόθηκε κατ’ εξουσιο¬ 
δότηση της παρ. 2 του άρθρου 81 του Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας 
κατά τη συνεδρίασή του της 4 Ιουλίου 1991. 

4. Τα στοιχεία του φακέλλου από τα οποία προκύπτει ότι συ¬ 
ντρέχουν οι αριθμητικές προϋποθέσεις για την κήρυξη υποχρεω¬ 
τικής της πιο πάνω ΣΣΕ, δηλαδή ότι οι δεσμευόμενοι εργοδότες 
απασχολούν το 51% των εργαζομένων του κλάδου. 

5. Την αρ. 100919/1990 απόφαση του Υπουργού Εργασίας 
για τη μεταβίβαση αρμοδιοτήτων, αποφασίζουμε: 

1. Κηρύσσουμε υποχρεωτική την από 9.4.1991 ΣΣΕ του 
Κλάδου Αμμοβολών - Χρωματισμών - Καθαρισμών και λοιπών 
συναφών επαγγελμάτων για εργασίες που γίνονται σε πλοία και 
βιομηχανικές εγκαταστάσεις, πλωτά και μη μέσα, είτε αυτά βρί¬ 
σκονται στη θάλασσα, είτε στην ξηρά για όλους τους εργοδότες 
και εργαζόμενους του Κλάδου, που αφορά αυτή. 

2. Η ισχύς της απόφασης αυτής αρχίζει από 22 Μαΐου 1991. 

3. Η απόφαση^αυτή δημοσιεύεται στην Εφημερίδα της Κυβέρ¬ 
νησης. 

Αθήνα, 11 Ιουλίου 991 
Με εντολή Υπουργού 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

-♦- 

Αριθ. 23649 (4) 

Ανασυγκρότηση Τεχνικού Συμβουλίου της Γενικής Γραμματείας 
Αθλητισμού. 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του αρ. 19 παρ. 3 του Ν. 1918/84 «Δημόσια έργα και ρυθ¬ 
μίσεις συναφών θεμάτων». 

γ) Του Ν. 1558/85 «Κυβέρνηση και Κυβερνητικά Όργανα», 
δ) Του Π.Δ. 38α/87 «Όργανα που αποφασίζουν ή γνωμοδο- 
τούν και ειδική ρύθμιση σε θέματα που εκτελούνται στην Γενική 
Γραμματεία Αθλητισμού και τα Ν.Π.Δ.Δ. που εποπτεύονται ή 
ελέγχονται από αυτή». 

ε) Του Ν. 1232/82 «περί επαναφοράς σε ισχύ τροποποίηση 
και συμπλήρωση των διατάξεων του Ν. 4352/64 και άλλες δια¬ 
τάξεις». 

2. Την αριθ. Α 5257/26.4.82 απόφαση του Υπουργού Προε¬ 
δρίας Κυβερνήσεως «περί αναμόρφωσης Συλλογικών Οργάνων 
γνωμοδοτικής και αποφασιστικής αρμοδιότητας του Υπουργείου 
Προεδρίας Κυβερνήσεως». 

3. Την αριθ. Υ 1022/ΥΠΠΟ/ΓΝΟΣ/20.4.90 απόφαση του 
Πρωθυπουργού και του Υπουργού Πολιτισμού «Ανάθεση αρμο¬ 
διοτήτων στην Υφυπουργό Φάνη Πάλλη - Πετραλιά». 

4. Την αρ. 20507/12.7.90 απόφαση της Υφυπουργού Πολι¬ 
τισμού «ανασυγκρότηση Τεχνικού .Συμβουλίου της Γενικής 
Γραμματείας Αθλητισμού». 

5. Την ανάγκη ανασυγκρότησης του Τεχνικού Συμβουλίου της 
Γενικής Γραμματείας Αθλητισμού, αποφασίζουμε: 


Ανασυγκροτούμε το Τεχνικό Συμβούλιο της Γενικής Γραμμα¬ 
τείας Αθλητισμού κατά το αρ. 5 και ορίζουμε: 

5. Νικόλαος Πανταλός, δικηγόρος, τακτικό μέλος. 

Κατά τα λοιπά ισχύει η αριθ. 20507/12.7.90 απόφασή μας. 

Αθήνα, 11 Ιουλίου 1991 

Η ΥΦΥΠΟΥΡΓΟΣ ΠΟΛΙΤΙΣΜΟΥ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθ: ΥΠΠΟ/ΑΡΧ/Β1/Φ31/10763/1 91 (5) 

Κήρυξη της οικίας Μιχαήλ Κακαφώνη στο Αλεποχώρι Αχαΐας, 
ως ιστορικό διατηρητέο μνημείο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/54280/20.12.90 (ΦΕΚ 824/Β’/ 
28.12.90) «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με Εντολή Υπουργού» στο Γεν. Γραμματέα, 
Γ. Δ/ντές, Προϊστ. Δ/νσεων, Τμημάτων κ.λπ. 

2. Τις διατάξεις του άρθρου 52 του Κ.Ν. 5351/32 «περί 
Αρχ/των». 

3. Γνωμοδότηση του Τοπικού Συμβουλίου Μνημείων, όπως 
διατυπώθηκε στην αριθμ. 1/20.2.91 Συνεδρία του, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο την οικία 
ιδιοκτησίας Μιχαήλ Κακαφώνη στο Αλεποχώρι Αχαΐας, γιατί 
πρόκειται για κτίσμα που διασώζει τα κύρια χαρακτηριστικά της 
οικοδομικής τέχνης των χρόνων της Τουρκοκρατίας. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Μαρτίου 1991 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. Α.Π.: Δ9-δ/Φ178/οικ. 20829 (6) 

Εκμίσθωση στους Δημήτριο Δόντσιο και Ηρακλή Ανδρεάδη γεω¬ 
θερμικού δυναμικού στην περιοχή Σιδηροκάστρου Νομού Σερ¬ 
ρών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Μεταλλευτικού Κώδικα και ειδικότερα τα 
άρθρα 143 και 144. 

2. Τον Νόμο 1232/1982 «περί επαναφοράς σε ισχύ, τροπο¬ 
ποίηση και συμπλήρωση των διατάξεων του ΝΔ 4352/64 και 
άλλες διατάξεις» σε συνδυασμό με την απόφαση ν-3η/Φ9.6/3/ 
26.4.82 (ΦΕΚ 217/τ.Β'/26.4.82), με την οποία καταργήθηκε 
το Συμβούλιο Μεταλλείων. 

3. Τον Νόμο 1475/84 (ΦΕΚ 131/Β/11.9.84) για την 
«Αξιοποίηση του γεωθερμικού δυναμικού» της Χώρας και ειδικό¬ 
τερα το άρθρο 2 παράγραφος 3. 

4. Την αίτηση των Δημητρίου Δόντσιου και Ηρακλή Ανδρεάδη 
με ημερομηνία 31.5.1991, με την οποία ζητούν να τους παρα- 
χωρηθεί το δικαίωμα εκμετάλλευσης γεωθερμικού δυναμικού 
στην περιοχή Σιδηροκάστρου Νομού Σερρών. 

5. Τα στοιχεία (βεβαιώσεις τραπεζικών λογαριασμών κατηγο¬ 
ρίας ΕΛΛΗΝΩΝ ΜΕΤΑΝΑΣΤΩΝ) που προσκόμισαν οι αιτού- 
ντες στην αρμόδια Υπηρεσία του Υπουργείου Βιομηχανίας Ενέρ¬ 
γειας και Τεχνολογίας αποδεικνύουν την εισαγωγή στην Ελλάδα 
κεφαλαίων σε συνάλλαγμα τουλάχιστον ποσού που απαιτείται για 
την συμμετοχή τους στην επένδυση και που δεν είναι υποχρεω¬ 
τικά εκχωρητέα στην Τράπεζα της Ελλάδος. 

Επειδή οι Δημήτριος Λόντσιος και Ηρακλής Ανδρεάδης εμπί¬ 
πτουν στις διατάξεις του άρθρου 2 παραγρ. 3 του Ν. 1475/84, 
εξομοιώνονται δηλαδή με γεωργικό συνεταιρισμό. 

6. Το Εισηγητικό Σημείωμα του Τμήματος Γεωθερμικού Δυ¬ 
ναμικού της Διεύθυνσης Ενεργειακών Ορυκτών με αριθμό Δ9.Β/ 
Φ178/17403/361/12.6.1991. 

7. Την Κοινή Υπουργική Απόφαση με αριθμό Δ15/Φ19/ 
27595/30:11.90 «Εξαιρέσεις από τον περιορισμό των υπογρα¬ 
φών στα διοικητικά έγγραφα, σύμφωνα με το άρθρο 81 του Ν. 
1892/90 «Για τον εκσυγχρονισμό και την ανάπτυξη και άλλες 
διατάξεις», αποφασίζουμε: 

Εγκρίνουμε με τους ακολούθους όρους και περιορισμούς την 
εκμίσθωση στους Δημήτριο Δόντσιο και Ηρακλή Ανδρέαδη του 
δικαιώματος έρευνας και εκμετάλλευσης γεωθερμικού δυναμικού 
(ΓΘΔ) που περικλείεται σε μεταλλευτικό χώρο στην περιφέρεια 
Σιδηροκάστρου Σερρών, εκτάσεως 11.551 τ.μ. ο οποίος περι- 
γράφεται με τις εξής αζιμουθιακές συντεταγμένες: 

Αγροτεμάχιο ΑΒΘϋΑ με αριθμό 3708 


X Ψ 

Α: - 10253,698 2618,559 

Β: - 10339,877 2669,222 

Γ: - 10375,579 2556,048 

Δ: - 10288,273 2506,148 

Οι ανωτέρω συντεταγμένες αναφέρονται στο φύλλο χάρτου 
κλίμακας 1:100.000 με κέντρο Ε=41° 15’ και Μ=-0° 15' - 
Σέρρες. 


Άρθρο 1 · 

ΔΙΑΡΚΕΙΑ ΜΙΣΘΩΣΗΣ 


Η διάρκεια μίσθωσης του δικαιώματος εκμετάλλευσης του Γε- 
ωθερμικού Δυναμικού του παραπάνω μεταλλευτικού (γεωθερμι¬ 
κού) χώρου ορίζεται σε δέκα πέντε (15) έτη. 

Η χρονική αυτή περίοδος μπορεί να παραταθεί για δέκα (10) 
ακόμη το πολύ έτη υπό τις προϋποθέσεις του άρθρου 3, παράγρα¬ 
φος 1 του Νόμου 1475/1984. 

Σιωπηρή αναμίσθωση απαγορεύεται για οποιοδήποτε λόγο. 

Οι μισθωτές είναι υποχρεωμένοι να παραδώσουν την χρήση 
των θερμών νερών μόλις λήξει η μισθωτική περίοδος, διαφορε¬ 
τικά θα καταβάλλουν στο Δημόσιο ποινική ρήτρα εκατό χιλιάδων 
(100.000) δραχμών ημερησίως, επί πλέον δε και τα αναλογού- 
ντα μισθώματα και λοιπές επιβαρύνσεις. 

Η εγακτάσταση των μισθωτών στον εκμισθωμένο μεταλλευ¬ 
τικό (γεωθερμικό) χώρο, θα γίνει με δαπάνες των ιδίων και με 
πρωτόκολλο παράδοσης και παραλαβής, που θα υπογράψουν και 
οι δύο πλευρές, το Δημόσιο και οι μισθωτές. 

Το πρωτόκολλο παράδοσης και παραλαβής θα πρέπει να γίνει 
σε δύο (2) μήνες από την έναρξη ισχύος της παρούσας Απόφασης. 

Εάν για οποιοδήποτε λόγο οι μισθωτές δεν συμπράξουν στην 
εμπρόθεσμη σύνταξη του πρωτοκόλλου παράδοσης και παραλα¬ 
βής, η μίσθωση θεωρείται αυτοδίκαια λυμένη και η εγγύηση που 
θα έχει κατατεθεί από τους μισθωτές καταπίπτει υπέρ του Δημο¬ 
σίου. 

Εξάλλου, εάν το Δημόσιο δεν προέλθει, μέσα στην ορισθείσα 
προθεσμία, στις απαραίτητες ενέργειες για την παράδοση του μι¬ 
σθωμένου χώρου, οι μισθωτές δικαιούνται να εγκατασταθούν σ’ 
αυτόν χωρίς τη σύμπραξη του Δημοσίου. 

Στην περίπτωση αυτή, οι μισθωτές υποχρεούνται στη σύνταξη 
πρωτοκόλλου απογραφής και παραλαβής, αντίγραφο του οποίου 
θα πρέπει να υποβάλουν στο Υπουργείο Βιομηχανίας, Ενέργειας 
και Τεχνολογίας σε δέκα (10) ημέρες από την κατά τα άνω παρα¬ 
λαβή. 


Άρθρο 2· 

ΕΡΕΥΝΑ 

α) Έρευνα επιτρέπεται αποκλειστικά και μόνο στον γεωθερ¬ 
μικό - μεταλλευτικό χώρο που εκμισθώνεται με την παρούσα 
Απόφαση - Σύμβαση. , 

β) Οι μισθωτές έχουν υποχρέωση να διενεργήσουν έρευνα, 
προκειμένου να μελετήσουν και να αξιολογήσουν τον γεωθερμικό 
χώρο που τους έχει εκμισθωθεί, σε σχέση με την επένδυσή τους 
και με την προϋπόθεση βεβαίως, της σωστής διαχείρισης του 
προβλεπομένου Γεωθερμικού Δυναμικού του συγκεκριμένου χώ¬ 
ρου και σε σχέση με τον ευρύτερο γεωθερμικό χώρο της περιοχής. 

γ) Ειδικότερα η έρευνα έχει σκοπό την ανακάλυψη κατάλλη¬ 
λων γεωθερμικών ρευστών (θερμών νερών), παροχής και θερμο¬ 
κρασίας ικανών για την επαρκή θέρμανση καλλιέργειας θερμοκη- 
πιακής έκτασης 5 στρεμμάτων ανθέων, κατά την διάρκεια του 
χειμώνα ή όποτε το απαιτούν οι κλιματολογικές συνθήκες. 

Θα πρέπει να διευκρινισθεί ότι με βάση τα σημερινά δεδομένα 
στο γεωθερμικό πεδίο Σιδηροκάστρου υπάρχουν 2 ορίζοντες γεω¬ 
θερμικών ρευστών. Το δυναμικό του κατωτέρου ορίζοντα δεν εί¬ 
ναι δυνατό ακόμα να προσδιορισθεί λόγω ελλιπών στοιχείων, ενώ 
του ανωτέρου χαρακτηρίζεται από μέση θερμοκρασία 44-450° 
και συνολική παροχή περίπου 100 Μ 3 /Η. 

Σε περίπτωση που χρησιμοποιηθεί γεωθερμικό νερό από τον 
ανώτερο ορίζοντα, σύμφωνα με τα σημερινά δεδομένα και την 
υφισταμένη επενδυτική δραστηριότητα, οι μισθωτές δεν μπορούν 
να αντλούν πάνω από το Μ 3 /Η για την επένδυσή τους. 

Σε ότι αφορά άντληση γεωθερμικού νερού αποδεδειγμένα από 
τον κατώτερο ορίζοντα, αυτή δεν πρέπει να υπερβεί την συνολική 
παροχή των 50Μ 3 /Η, εξαρτωμένου τούτου από την συνολική πα¬ 
ροχή του κατωτέρου ορίζοντα και από τον βαθμό επιδράσεως 
στην φυσική ισορροπία του γεωθερμικού πεδίου. 

Σε περίπτωση διατάραξης της φυσικής ισορροπίας του πεδίου 
που αποδεδειγμένα προέρχεται από υπεράντληση ζεστού νερού 
πέραν της απαιτουμένης συνολικής (58Μ 3 /Η) παροχής για την 
προτεινομένη επένδυση, εναπόκειται στον Υπουργό Βιομηχανίας, 
Ενέργειας και Τεχνολογίας να λάβει τα κατά την κρίση του μέτρα 
για την διαφύλαξη του γεωθερμικού πεδίου στο σύνολό του και 
την εύρυθμη λειτουργία της υφισταμένης επενδυτικής δραστηριό¬ 
τητας σε αυτό. 

Επισημαίνεται ότι, με τα σημερινά δεδομένα, δεν επιτρέπεται 
άντληση πέρα των 10Μ 3 /Η θερμού νερού από τον ορίζοντα, ενώ 
για την ανακάλυψη τυχόν αναγκαίων επί πλέον ποσοτήτων θερ¬ 
μού νερού σε βαθύτερους ορίζοντες, το Δημόσιο ουδεμία ευθύνη 
αναλαμβάνει. 

Εξάλλου, για τυχόν επέκταση των προβλεπομένων σύμφωνα 
με την αίτηση των μισθωτών θερμοκηπιακών τους δραστηριοτή¬ 
των με χρήση γεωθερμικής ενέργειας απαιτείται, επί ποινή ανα- 
κλήσεως της απόφασης αυτής προηγουμένη έγκριση του Υπουρ¬ 
γού Βιομηχανίας, Ενέργειας και Τεχνολογίας. 

δ) Για την εφαρμογή των όρων της παρούσας Απόφασης - 
Σύμβασης οι μισθωτές αναλαμβάνουν την υποχρέωση να υποβά¬ 
λουν στο Υπουργείο Βιομηχανίας, Ενέργειας και Τεχνολογίας, σε 
ένα (1) μήνα από την έναρξη ισχύος της παρούσας Απόφασης - 
Σύμβασης, πλήρη μελέτη έρευνας που θα περιλαμβάνει, μεταξύ 
άλλων - στα πλαίσια εξαμήνου ερευνητικής περιόδου - χρονοδια¬ 
γράμματα εκτέλεσης εργασιών, καθώς και προϋπολογισμό δα¬ 
πάνης κατά διεκεκριμένη ερευνητική εργασία (γεώτρηση, διά¬ 
νοιξη δρόμου κ.λπ.). 

Η παραπάνω μελέτη πρέπει να υπογράφεται από Διπλωμα¬ 
τούχο Μεταλλειολόγο Μηχανικό και από Πτυχιούχο Γεωλόγο, 
υπόκειται δε στην έγκριση του Υπουργού Βιομηχανίας, Ενέρ¬ 
γειας και Τεχνολογίας, που δικαιούται να επιφέρει τροποποιήσεις 
και συμπληρώσεις, με σκοπό να αποβεί αποδοτικότερη η έρευνα. 

Η έγκριση του Υπουργού Βιομηχανίας, Ενέργειας και Τεχνο¬ 
λογίας, γνωστοποιείται στους μισθωτές σε εξήντα (60) ημέρες 

από την ημερομηνία υποβολής της μελέτης, με όλα τα απαραί¬ 
τητα δικαιολογητικά, στο Υπουργείο Βιομηχανίας, Ενέργειας 
και Τεχνολογίας. Άν παρέλθει άπρακτη η προθεσμία αυτή, οι μι¬ 
σθωτές δικαιούνται να εφαρμόσουν την μελέτη που υπέβαλαν. 

ε) Το Δημόσιο ουδεμία ευθύνη αναλαμβάνει για την ποιοτική 
και ποσοτική επάρκεια του γεωθερμικού ρευστού (ζεστού νερού) 
σε σχέση με την επένδυση, όπως περιγράφεται στην Τεχνικοοικο- 
νομική μελέτη. Ακόμη το Δημόσιο ουδεμία ευθύνη φέρει ή ανα¬ 
λαμβάνει, σε περίπτωση απώλειας νερού, λόγω φυσικών μεταβο¬ 
λών (σεισμών, ρηγμάτων κ.λπ.). 

στ) Σε δύο (2) μήνες από την πραγματοποίηση της έρευνας, 
που θα πρέπει να έχει ολοκληρωθεί σε έξη (6) μήνες από την ημε¬ 
ρομηνία έγκρισης της μελέτης έρευνας από τον Υπουργό Βιομη¬ 
χανίας, Ενέργειας και Τεχνολογίας, οι μισθωτές υποχρεούνται να 
υποβάλουν στο Υπουργείο Βιομηχανίας, Ενέργειας και Τεχνολο¬ 
γίας σχετική Έκθεση, που θα συνοδεύεται με σχεδιαγράμματα 
και αξιολόγηση των αποτελεσμάτων της Έρευνας. 

Η Έκθεση θα είναι υπογεγραμμένη από Πτυχιούχο Γεωλόγο 
και από Διπλωματούχο Μεταλλειολόγο - Μηχανικό. 

Στα συμπεράσματα και προτάσεις της Τελικής Έκθεσης της 
Έρευνας, θα είναι διατυπωμένα, με σαφήνεια, το αξιόλογο ή μη 
του γεωθερμικού χώρου, από γεωθερμική άποψη και σε σχέση με 
τις απαιτήσεις σε ενέργεια της προτεινομένης επένδυσης, οι παρο¬ 
χές και η θερμοκρασία του νερού, η περιεκτικότητα σε άλατα, αέ¬ 
ρια κ.λπ. 

Εάν για λόγους ανεξάρτητους από την θέληση των μισθωτών 
η ολοκλήρωση της έρευνας δεν είναι δυνατή σε έξη (6) μήνες, 
είναι δυνατό να παραταθεί η έρευνα μέχρι έξη (6) μήνες ακόμη, 
με την προϋπόθεση ότι', θα υποβληθεί αιτιολογημένη αίτηση προς 
τον Υπουργό Βιομηχανίας, Ενέργειας και Τεχνολογίας ένα (1) 
μήνα πριν από τη λήξη της πρώτης εξάμηνης ερευνητικής περιό¬ 
δου. 

Η έγκριση της παράτασης από τον Υπουργό Βιομηχανίας, 
Ενέργειας κάι Τεχνολογίας θα γνωστοποιείται σε τριάντα (30) 
ημέρες από την ημερομηνία υποβολής της αιτήσεως. Αν παρέλθει 
άπρακτη η προθεσμία αυτή οι μισθωτές διακιούνται να προχωρή¬ 
σουν στην συνέχεια των ερευνητικών εργασιών τους. 

ζ) Εάν στον εκμισθούμενο Γεωθερμικό χώρο, κριθεί από τον 
Υπουργό Βιομηχανίας, Ενέργειας και Τεχνολογίας ότι, πρέπει να 
γίνει έρευνα από άλλον εκμεταλλευτή, για άλλα ορυκτά ή ιχνο¬ 
στοιχεία πλην της Γεωθερμικής Ενέργειας, τότε θα προηγείται 
συνεννόηση με τους μισθωτές προς επίλυση τυχόν αναφυομένων 
προβλημάτων. 

Επίσης θα επιτρέπεται στο ΙΓΜΕ να πραγματοποιεί έρευνες, 
δοκιμές, μετρήσεις κ.λπ. στον χώρο που θα μισθωθεί, για την 
συλλογή στοιχείων και την πληρέστερη γνώση των γεωθερμικών 
συνθηκών της περιοχής. 

Μέσα στον υπό μίσθωση χώρο, απαγορεύεται οποιαδήποτε γε¬ 
ωθερμική έρευνα ή εκμετάλλευση από τρίτους, εκτός από τους μι¬ 
σθωτές και το Δημόσιο, όπως προαναφέρθηκε. 

η) Εκτέλεση γεωτρήσεων κατά παρέκκλιση των διατάξεων 
του άρθρου 2 περί ΕΡΕΥΝΑΣ, συνεπάγεται έκπτωση των μισθω¬ 
τών. Κατά παρέκκλιση γεωτρήσεις στο ερευνητικό στάδιο, θεω¬ 
ρούνται γεωτρήσεις για την εξασφάλιση γλυκού νερού (άρδευση, 
ύδρευση κ.λπ.) μέσα στον εκμισθούμενο χώρο. 

θ) Ιδιαίτερη μέριμνα θα καταβάλλεται και στο ερευνητικό στά¬ 
διο, για την προστασία του περιβάλλοντος, σε κάθε εκτελουμένη 
ερευνητική εργασία (βλέπε και άρθρο 3 ΕΚΜΕΤΑΛΛΕΥΣΗ). 

ι) Το Δημόσιο έχει δικαίωμα παρακολουθήσεως των ερευνών, 
ανά πάσα χρονική στιγμή, κατά την διάρκεια της ερευνητικής πε¬ 
ριόδου. 

ια) Εάν σε οποιαδήποτε χρονική στιγμή το Δημόσιο αποφασί¬ 
σει αναδιάρθωση του τρόπου διαχείρισης των γεωθερμικών πε¬ 
δίων της Χώρας, οι μισθωτές θα πρέπει να προετοιμασθούν για 
προσαρμογή της Σύμβασης - Μίσθωσης στη νέα πραγματικό¬ 
τητα. 


Άρθρο 3 

ΕΚΜΕΤΑΛΛΕΥΣΗ 

α) Οι μισθωτές υποχρεώνονται να εκπονήσουν και υποβάλουν 
στο Υπουργείο Βιομηχανίας, Ενέργειας και Τεχνολογίας σε δύο 
(2) μήνες από την υποβολή της απολογιστικής μελέτης - έρευνας, 
πλήρη Τεχνικο-οικονομική μελέτη εκμετάλλευσης στην οποία θα 
περιγράφονται, μεταξύ άλλων, η βιωσιμότητα της επενδυτικής 
μονάδας εκμετάλλευσης, οι ακριβείς θερμοενεργειακές δυνατότη¬ 
τες των ανακαλυφθέντων γεωθερμικών ρευστών, το είδος και η 
έκταση των υπό εγκατάσταση θερμοκηπευτικών καλλιεργειών, 
οι απαιτούμενοι για την εκτέλεσή τους χρόνοι, το ύψος των απαι- 
τουμένων χρημάτων και οι πηγές προέλευσης των σχετικών κον- 
δυλίων, ιδιοκτησιακά στοιχεία των εδαφών εγκατάστασης των 
θερμοκηπίων, ενεργειακά ισοζύγια, θερμικές απώλειες κατά την 
προσαγωγή του θερμού νερού στα θερμοκήπια και τρόποι περιο¬ 
ρισμού διαρροών του θερμού νερού στις σωληνώσεις κ.λπ. 

β) Σε οποιοδήποτε είδος καλλιέργειας αφορά την εγκατάσταση 
γεωθερμικών θερμοκηπίων είναι αναγκαίο να υπάρχει κατάλ¬ 
ληλη υποδομή της επένδυσης που θα στηρίζει τις χρήσεις που θα 
προκύψουν. 

Είναι αναγκαίο να κατασκευασθούν τα έργα υποδομής που θα 
αποσκοπούν στην ανάπτυξη της εκμετάλλευσης του γεωθερμικού 
ρευστού (Γεωτρήσεις - δίκτυο διανομής - επιλογή χρήσεων - είδος 
καλλιέργειας) με τρόπο, που να διασφαλίζεται η ορθολογική 
χρήση της ενεργείας και η διαφύλαξη του περιβάλλοντος. 

γ) Η διαχείριση της εκμετάλλευσης της Γεωθερμικής Ενερ¬ 
γείας χαμηλής ενθαλπίας είναι υπηρεσία υποδομής και συνδέεται 
άμεσα με την τοπική ανάπτυξη. Η πορεία της ανάπτυξης του γε¬ 
ωθερμικού πεδίου απαιτεί επενδύσεις βασισμένες κατά το δυνατό 
σε σύγχρονη τεχνολογία, ώστε να αποφεύγεται η ανεξέλεγκτη 
χρήση και διάθεση των γεωθερμικών ρευστών και να γίνεται σω¬ 
στή αξιοποίηση του Γεωθερμικού Δυναμικού. Τούτο σημαίνει ότι 
οι μισθωτές είναι υποχρεωμένοι να εκμεταλλεύονται το Γεωθερ¬ 
μικό Δυναμικό του εκμισθωμένου μεταλλευτικού - γεωθερμικού 
χώρου, κατά τους κανόνες της Επιστήμης και της Τέχνης, με τις 
οδηγίες ειδικών επιστημόνων και σύμφωνα με την τελική τεχνι- 
κο-οικονομική μελέτη. 

Η έρευνα και η εκμετάλλευση διέπονται από τις διατάξεις του 
Μεταλλευτικού Κώδικα (Ν.Δ. 210/1973), του Κανονισμού Με¬ 
ταλλευτικών και Λατομικών Εργασιών του Ν. 1475/84, του Ν. 
1650/1986 και της Κοινής Υπουργικής Απόφασης με αριθμό 
69269/5387/24.10.1990 (ΦΕΚ 678/Β/25.10.1990). 

Βάσει των ανωτέρω οι μισθωτές σε εξήντα (60) ημέρες από 
την δημοσίευση της παρούσας απόφασης στην Εφημερίδα της 
Κυβερνήσεώς, υποχρεούνται να υποβάλουν περιβαλλοντολογική 
μελέτη στο Υπουργείο Περιβάλλοντος, Χωροταξίας και Δημο¬ 
σίων Έργων, ενεημερώνοντας σχετικά το Υπουργείο Βιομηχα¬ 
νίας, Ενέγειας και Τεχνολογίας. 

δ) Το ζεστό νερό μετά την χρησιμοποίησή του κατά την έξοδό 
του από την θερμοκηπιακή μονάδα, θα πρέπει να ελέγχεται θερ¬ 
μικά, ώστε η θερμοκρασία του να μην υπερβαίνει τους 25"0. 

Αναλυτικώτερα η ανάκτηση του μεγίστου δυνατού ποσοστού 
θερμικής ενέργειας στο γεωθερμικό ρευστό κατά τέτοιο τρόπο, 
ώστε η θερμοκρασία εξόδου από τις κάθε είδους εγκαταστάσεις 
χρησιμοποίησης της Γεωθερμικής Ενεργείας, να είναι κάτω των 
25°0 βαθμών σύμφωνα με τον Νόμο 1475/1984, περιλαμβάνε¬ 
ται στα πλαίσια μελέτης εκμετάλλευσης στις βασικές υποχρεώ¬ 
σεις της μισθώτριας. Παρέκκλιση από την υποχρέωση αυτή επι¬ 
τρέπεται μόνο σε περίπτωση επαναεισαγωγής του θερμού νερού, 
μετά τήν χρήση του σε ειδικά προς τούτο κατασκευασμένη γεώ¬ 
τρηση (ΚΕΙΝ1ΕΟΤΙΟΝ). Και κατά το στάσιο της εκμετάλλευσης 
οι μισθωτές είναι υποχρεωμένοι να παίρνουν όλα τα απαραίτητα 
μέτρα για την προστασία του περιβάλλοντος και την αποφυγή μό¬ 
λυνσης του εδάφους και των υδάτων. Εάν δεν χρησιμοποιηθεί μέ¬ 
θοδος επανεισαγωγής με τις προϋποθέσεις που αναφέρονται ανω- 

τέρω, θα πρέπει να καθοριστεί με βάση τα υδρογεωλογικά χαρα¬ 
κτηριστικά η ζώνη προστασίας των υπογείων υδροφορέων από 
τις θερμοκηπιακές εγκαταστάσεις. 

ε) Στον Υπουργό Βιομηχανίας, Ενέργειας και Τεχνολογίας 
παρέχεται το δικαίωμα περιορισμού ή και ολοσχερούς διακοπής 
της άντλησης θερμού νερού, για την λειτουργία της υπό εγκατά¬ 
σταση θερμοκηπιακής μονάδας, χωρίς καμμία αξίωση εκ μέρους 
των μισθωτών εφ’ όσον, κατά την γνώμη του Ινστιτούτου Γεωλο- 
γικών και Μεταλλευτικών Ερευνών και του Ελληνικού Οργανι¬ 
σμού Τουρισμού, επηρεάζεται δυσμενώς η δίαιτα, η παροχή και 
εν γένει η απρόσκοπτη λειτουργία της παρακειμένης Ιαματικής 
Πηγής. 

Σε περίπτωση περιορισμού των αναγκών σε θερμό νερό, θα πε¬ 
ριορίζεται ανάλογα η παροχή του και εάν δεν χρησιμοποιείται 
νερό να διακόπτεται η παροχή. 

Προς τούτο οι μισθωτές είναι υποχρεωμένοι να προσαρμόσουν 
στο στόμιο εξόδου του θερμού νερού αυτογραφικό όργανο διαρ¬ 
κούς μέτρησης του όγκου του θερμού νερού που χρησιμοποιούν με 
υδρόμετρο υψηλών θερμοκρασιών. Η τοποθέτηση των οργάνων 
αυτών θα είναι εγκεκριμένη και βεβαιωμένη από την Επιθεώ¬ 
ρηση Μεταλλείων Βορείου Ελλάδος. 

στ) Οι μισθωτές είναι υποχρεωμένοι να συμμορφώνονται προς 
όλες τις Νομοθετικές και Κανονιστικές διατάξεις που διέπουν την 
εκμετάλλευση μεταλλείων και να μεριμνούν για την ασφάλεια 
των απασχολουμένων στις διάφορες εργασίες προς αποφυγή ερ¬ 
γατικών ατυχημάτων ή βλάβης της υγείας και της ασφάλειας 
των διαβατών, των περίοικων και των περιουσιών τους. 

ζ) Οι μισθωτές αναλαμβάνουν την υποχρέωση να προφυλάσ- 
σουν με δική τους δαπάνη τον μισθωμένο γεωθερμικό χώρο και 
τις εγκαταστάσεις που υπάρχουν σε όλη την διάρκεια της μίσθω¬ 
σης ασκώντας κάθε ένδικο μέσο και να ειδοποιούν χωρίς καθυ¬ 
στέρηση τον Υπουργό Βιομηχανίας, Ενέργειας και Τεχνολογίας 
για κάθε εκ μέρους οποιουδήποτε τρίτου προσβολή των δικαιω¬ 
μάτων του δημοσίου, επί των μισθωμένων γεωθερμικών ρευστών 
(θερμών νερών). 

Επίσης για τον ίδιο λόγο οι μισθωτές ειδοποιούν την πλησιέ- 
στερη Αστυνομική Αρχή. 

η) Εκτέλεση άλλων γεωτρήσεων στο στάδιο εκμετάλλευσης 
για την εξασφάλιση γλυκού νερού (άρδευση, ύδρευση κ.λπ.) μέσα 
στον μισθωμένο χώρο επιτρέπεται μόνο μετά από σύμφωνη 
γνώμη του ΙΓΜΕ, του ΕΟΤ και μετά από άδεια της Διευθύνσεως 
Γεωργίας της Νομαρχίας Σερρών. 

θ) Μέσα σε προθεσμία έξη (6) μηνών από την έναρξη της δοκι¬ 
μαστικής λειτουργίας των εγκαταστάσεων χρήσης του γεωθερμι¬ 
κού ρευστού, οι μισθωτές πρέπει να υποβάλουν στον Υπουργό 
Βιομηχανίας, Ενέργειας και Τεχνολογίας μελέτη διάθεσης απο¬ 
βλήτων, δηλαδή του Γεωθερμικού ρευστού που προκύπτει μετά 
την απόδοση της θερμότητας για την θέρμανση των εγκαταστά¬ 
σεων. 

Στην μελέτη αυτή θα αναφέρονται προβλήματα περιβαλλοντο- 
λογικά, τα οποία προέκυψαν κα ενδεχομένως δεν καλύπτονται 
από την αρχικά υποβληθείσα περιβαλλοντολογική μελέτη 
(Υπουργείο Περιβάλλοντος, Χωροταξίας και Δημοσίων Έργων - 
Υπουργείο Βιομηχανίας, Ενέργειας και Τεχνολογίας). 

Επανεισαγωγή των γεωθερμικών ρευστών, μπορεί να διατα- 
χθεί από τον Υπουργό Βιομηχανίας, Ενέργειας και Τεχνολογίας 
μετά γνώμη του ΐΓΜΕ και σε κάθε άλλη περίπτωση που η επα- 
νεισαγωγή κριθεί ότι βελτιώνει την ισορροπία η και μακραίνει την 
ζωή του Γεωθερμικού Ταμιευτήρα ή κρίνεται επωφελέστερη πε¬ 
ριβαλλοντικά. 

Για την κατασκευή της αντίστοιχης γεώτρησης και την εξα¬ 
σφάλιση των απαραιτήτων προϋποθέσεων ασφαλούς επανεισα- 
γωγής των γεωθερμικών «αποβλήτων» θα παρασχεθεί στους μι¬ 
σθωτές εύλογη προθεσμία. 

ι) Το ελάχιστο ύψος επένδυσης θα ανέλθει σε ενενήντα επτά 
εκατομμύρια διακόσιες εβδομήντα χιλιάδες εννιακόσιες ενενήντα 


μία (97.270.991) δραχμές βάσει Τεχνικο-οικονομικής μελέτης 
που έχει υποβληθεί από τους μισθωτές. Στο ποσό αυτό δεν συμπε- 
ριλαμβάνονται οι δαπάνες του ερευνητικού έργου, αλλά μόνο οι 
εγκαταστάσεις εξοπλισμού κατά το στάδιο της εκμετάλλευσης. 

Η επένδυση θα πρέπει να έχει πραγματοποιηθεί σε είκοσι τέσ¬ 
σερις (24) μήνες από την έναρξη ισχύος της παρούσας Απόφασης 
- Σύμβασης. 

Χορήγηση ή όχι παράτασης του χρόνου πραγματοποίησης της 
επένδυσης ενεπόκειται στην κρίση του Υπουργού Βιομηχανίας, 
Ενέργειας και Τεχνολογίας. Η παράταση αυτή, σε κάθε περί¬ 
πτωση, δεν επιτρέπεται να υπερβαίνει τους έξη (6) μήνες. 

Σε κάθε περίπτωση που η ανωτέρω παράταση προθεσμίας πε¬ 
ράσει άπρακτη, ο Υπουργός Βιομηχανίας, Ενέργειας και Τεχνο¬ 
λογίας μπορεί να επιβάλει κυρώσεις που είναι δυνατόν να φθά- 
σουν μέχρι και την έκπτωση της μισθώτριας. 

κ) Για κάθε ημερολογιακό έτος και μέσα στο πρώτο τρίμηνο 
του επομένου έτους οι μισθωτές υποχρεούνται να υποβάλουν 
πλήρη στοιχεία της δραστηριότητάς τους στην εκμετάλλευση του 
Γεωθερμικού Δυναμικού κατά το έτος τούτο, όπως παροχή θερ¬ 
μού νερού και ποσότητα θερμικής ενεργείας που χρησιμοποιή¬ 
θηκε κατά προσέγγιση, τεχνικές δραστηριότητες πάσης φύσεως 
που πραγματοποιήθηκαν με διαγράμματα κ.λπ.. Θα καταβληθεί 
δε κάθε δυνατή προσπάθεια για την ελαχιστοποίηση θερμικών 
απωλειών σε όλες τις φάσεις της θερμικής «ροής», ειδικότερα δε 
στην έξοδο του θερμού νερού από τις εγκαταστάσεις. Ακόμη θα 
χρησιμοποιηθούν απαραίτητα όργανα ελέγχου φυσικών σταθε¬ 
ρών ανάλογα με το είδος της επένδυσης. (ΡΗ νερού με τον χρόνο, 
θερμοκρασία, παροχή, επιβλαβή ιχνοστοιχεία κ.λπ.). 

Όλες αυτές οι τεχνικές πληροφορίες θα υποβάλονται στο 
Υπουργείο Βιομηχανίας, Ενέργειας καί Τεχνολογίας υπο μορφή 
στατιστικού δελτίου ενσωματωμένου σε Τεχνικοοικονομική έκ¬ 
θεση υπογραμμένη από Διπλωματούχο Μηχανικό Μεταλλειο- 
λόγο και Γεωλόγο ή Γεωπόνο. 

λ) Ειδικότερα για την διασφάλιση της ορθολογικής εκμετάλ¬ 
λευσης του εκμισθωμένου γεωθερμικού χώρου, αλλά και του Γε¬ 
ωθερμικού Δυναμικού της περιοχής γενικότερα, κρίνεται απαραί¬ 
τητη η ερευνητική παρακολούθηση του χώρου αυτού. Αναλυτικό¬ 
τερα: 

Οι μισθωτές είναι υποχρεωμένοι τρεις (3) φορές τον χρόνο, δη¬ 
λαδή κάθε τέσσερις (4) μήνες, να προβαίνουν στην καταγραφή 
της θερμοκρασίας του γεωθερμικού ρευστού της παραγωγικής 
πηγής και σε πλήρη χημική ανάλυση δείγματος αυτού και να 
στέλνουν τα δεδομένα στο Υπουργείο Βιομηχανίας, Ενέργειας και 
Τεχνολογίας, Διεύθυνση Ενεργειακών Ορυκτών, Τμήμα Γεωθερ¬ 
μικού Δυναμικού, Μιχαλακοπούλου 80, 10192 Αθήνα και στο 
ΙΓΜΕ, ΔΕΠΥ, Τμήμα Γεωθερμίας, Μεσογείων 70, 11527 
Αθήνα. 

Η ανά τετράμηνο καταχώρηση της θερμοκρασίας και της χη¬ 
μικής ανάλυσης του γεωθερμικού ρευστού των παραγωγικών γε¬ 
ωτρήσεων ή και των επιφανειακών θερμών πηγών, έχει μεγάλη 
σημασία στην προληπτική παρακολούθηση των γεωθερμικών πε¬ 
δίων. 

Τα ανωτέρω στοιχεία είναι συμπληρωματικά εκείνων της πα¬ 
ραγράφου κ του άρθρου 3 «Εκμετάλλευση». Εξυπακούεται ότι η 
καταμέτρησή τους θα γίνεται με τα ίδια όργανα. 

μ) Ορμισθωτές θα καταβάλλουν κάθε δυνατή προσπάθεια για 
την κάλυψη από την εγχώρια αγορά του μέγιστου δυνατού μέ¬ 
ρους του μηχανικού εξοπλισμού σε υλικά, εγκαταστάσεις και τε¬ 
χνολογία, καθώς επίσης θα εξαντλήσουν όλα τα περιθώρια που 
προσφέρονται για εξαγωγή των προϊόντων τους στο εξωτε¬ 
ρικό. 

Η συσκευασία και η μεταφορά των παραγομένων προϊόντων 
θα είναι τυποποιημένη σύμφωνα με τις σχετικές προδιαγραφές 
του Υπουργείου Γεωργίας και της Α.Τ.Ε., ή άλλου αρμοδίου 
κατά περίπτωση φορέα του Δημοσίου .Τομέα ή και του Συνδέσμου 
Εξαγωγέων. 

Άρθρο 4 
ΜΙΣΘΩΜΑ 

α) Οι μισθωτές θα καταβάλλουν στο Δημόσιο ως μίσθωμα 
κατ’ έτος το χρηματικό ποσό των εκατόν είκοσι χιλιάδων 
(120.000) δραχμών ανά στρέμμα θερμοκηπιακά καλλιεργουμέ- 
νης έκτασης. Το ποσό αυτό θα αρχίσει να καταβάλλεται από την 
ολοκλήρωση της επένδυσης η οποία θα πρέπει να έχει συντελεσθεί 
σε τριάντα (30) το πολύ μήνες από την έναρξη ισχύος της παρού¬ 
σας Απόφασης - Σύμβασης. 

β) Το οφειλόμενο στο Δημόσιο μίσθωμα θα βεβαιώνεται ως 
δημόσιο έσοδο στον πρώτο μήνα του επόμενου έτους από αυτό 
που αφορά η οφειλή, σε ίσες εξαμηνιαίες δόσεις και θα καταβάλ¬ 
λεται από την μισθώτρια σε προθεσμία τριών (3) μηνών από την 
λήξη κάθε εξαμήνου. 

Στην ίδια προθεσμία πρέπει να υποβάλλεται στο Υπουργείο 
Βιομηχανίας, Ενέργειας και Τεχνολογίας το οικείο τριπλότυπο 
είσπραξης. Καθυστέρηση καταβολής του μισθώματος μετά παρέ¬ 
λευση ενός (1) μηνός από προηγουμένη ειδοποίηση των μισθω¬ 
τών, δίνει το δικαίωμα στον Υπουργό Βιομηχανίας, Ενέργειας 
και Τεχνολογίας να κηρύξει έκπτωτους τους μισθωτές από κάθε 
δικαίωμα που απορρέει από αυτήν την Απόφαση - Σύμβαση. Σε 
περίπτωση ειδικών συνθηκών (κακοκαιρία, καταστροφή παρα¬ 
γωγής κλπ.) είναι δυνατή η μη καταβολή ή η μετάθεση καταβο¬ 
λής του μισθώματος, μετά από απόφαση του Υπουργού Βιομηχα¬ 
νίας, Ενέργειας και Τεχνολογίας. 

Το μίσθωμα μπορεί να αναπροσαρμόζεται ανά τριετία με από¬ 
φαση του Υπουργού Βιομηχανίας, Ενέργειας και Τεχνολογίας. 
Ποσοστό τριάντα τοις εκατό (30%) από τα μισθώματα αυτά δια¬ 
τίθεται, με Κοινή Απόφαση των Υπουργών Εσωτερικών και Βιο¬ 
μηχανίας, Ενέργειας και Τεχνολογίας (Νόμος 1475/1984, άρ¬ 
θρο 3, παράγραφος 2) στους ΟΤΑ, στην περιοχή των οποίων βρί¬ 
σκεται ο χώρος· εκμετάλλευσης του Γεωθερμικού Δυναμικού. 

Άρθρο 5 

ΧΡΗΣΗ ΕΠΙΦΑΝΕΙΑΣ ΔΗΜΟΣΙΟΥ - ΑΠΑΛΛΟΤΡΙΩΣΕΙΣ 

, Οι χάριν της εκμετάλλευσης αναγκαστικές απαλλοτριώσεις ξέ¬ 
νης ιδιοκτησίας κατά τις κείμενες διατάξεις, θα γίνουν υπέρ του 
Δημοσίου με μέριμνα και δαπάνες των μισθωτών και ύστερα από 
προηγούμενη συνεννόηση με το Υπουργείο Βιομηχανίας, Ενέρ¬ 
γειας και Τεχνολογίας. 

Άρθρο 6 

ΠΡΟΤΕΡΑΙΟΤΗΤΑ ΜΕΤΑΛΛΕΥΤΙΚΟΥ ΔΙΚΑΙΩΜΑΤΟΣ 

Σε περίπτωση που ανακαλυφθεί στον εκμισθωμένο γεωθερ¬ 
μικό χώρο μετάλλευμα, εξαιρετικά, κατά την κρίση του Υπουρ¬ 
γείου Βιομηχανίας, Ενέργειας και Τεχνολογίας, σημαντικής ση¬ 
μασίας για την Εθνική Οικονομία, μπορεί το παραχωρούμενο δι¬ 
καίωμα εκμετάλλευσης των πηγών να περιοριστεί ή και να υπο¬ 
χωρήσει ολοσχερώς χωρίς καμμία σε βάρος του Δημοσίου απαί¬ 
τηση, εκτός από την επιστροφή της εγγυητικής επιστολής στους 
μισθωτές 

Άρθρο 7 

ΥΠΟΜΙΣΘΩΣΗ - ΕΚΧΩΡΗΣΗ ΜΙΣΘΩΤΙΚΩΝ 
ΔΙΚΑΙΩΜΑΤΩΝ 

Οι μισθωτές δεν έχουν δικαίωμα να υπομισθώσουν, ολικά ή 
μερικά, τα μισθωτικά τους δικαιώματα που απορρέουν από την 
παρούσα Απόφαση - Σύμβαση μίσθωσης. 

Οι μισθωτές δεν δικαιούνται επίσης να εκχωρήσουν και να με¬ 
ταβιβάσουν με οποιοδήποτε τρόπο, τύπο και μορφή τα δικαιώ- 
ματά της που απορρέουν από την Απόφαση αυτή προς οποιοδή- 
ποτε τρίτο, φυσικό ή νομικό πρόσωπο. Επιτρέπεται μόνο εισφορά 
τους προς σύσταση Εταιρείας, ύστερα από έγκριση του Υπουργού 
Βιομηχανίας, Ενέργειας και Τεχνολογίας που θα ορίζει τους 


κατά την κρίση του πρόσθετους όρους. 

Άρθρο 8 

ΠΑΡΑΙΤΗΣΗ ΜΙΣΘΩΤΗ 

Οι μισθωτές δικαιούνται να παραιτηθούν από την μίσθωση 
αυτή μετά την ολοκλήρωση των ερευνών του άρθρου 2 της πα¬ 
ρούσας και την υποβολή της σχετικής μελέτης αξιολόγησης, αι¬ 
τιολογώντας την παραίτηση αυτή. Η παραίτηση πάντως θα ισχύ- 
σει έξη (6) μήνες από την υποβολή της. 

Άρθρο 9 
ΕΚΠΤΩΣΗ 

α) Η έκπτωση των μισθωτών για παραβάσεις των όρων της 
παρούσας Απόφασης' - Σύμβασης, όπου αυτή προβλέπεται, 
απαγγέλλεται με απόφαση του Υπουργού Βιομηχανίας, Ενέρ¬ 
γειας και Τεχνολογίας μετά από προηγούμενη προειδοποίηση 
των μισθωτών που θα γίνεται εξήντα (60) ημέρες το πολύ πριν 
από την έκπτωση. Εφόσον μέσα στην προθεσμία αυτή οι μισθωτές 
συμμορφωθούν με τις υποχρεώσεις τους ή τακτοποιήσουν τις πα¬ 
ραλείψεις τους, απαλλάσσονται από κάθε κύρωση. 

β) Εφόσον περάσει άπρακτη η ανωτέρω προθεσμία των εξήντα 
(60) ημερών, ο Υπουργός Βιομηχανίας, Ενέργειας και Τεχνολο¬ 
γίας εκδίδει απόφαση έκπτωσης που θα ισχύσει από την κοινοποί¬ 
ησή της στους μισθωτές. 

γ) Εφόσον κηρυχθούν έκπτωτοι οι μισθωτές, λύεται η μίσθωση 
που έγινε με την παρούσα Απόφαση - Σύμβαση και παύει κάθε 
απαίτηση σε βάρος του Δημοσίου από τους μισθωτές, αλλά και 
κάθε άλλον που έλκει δικαιώματα, και καταπίπτει υπέρ του Δη¬ 
μοσίου η εγγύηση που έχει κατατεθεί. 

Άρθρο 10 
ΕΓΓΥΗΣΗ 

α) Για την πιστή εκτέλεση των όρων της παρούσας Απόφασης - 
Σύμβασης, οι μισθωτές υποχρεώνονται σε δύο (2) μήνες από την 
έναρξη ισχύος αυτής (άρθρο 14) να προσκομίσουν εγγυητική επι¬ 
στολή αναγνωρισμένης Τράπεζας ύψους δύο εκατομμυρίων 
(2.000.000) δραχμών διάρκειας δέκα πέντε (15) ετών, όση δη¬ 
λαδή είναι και η διάρκεια ισχύος της παρούσας σύμβασης. 

Ο τύπος της εγγυητικής επιστολής είναι αυτός που χρησιμο¬ 
ποιείται πάγια στις περιπτώσεις αυτές από τις Ελληνικές Τράπε¬ 
ζες· 

β) Η παραπάνω εγγυητική επιστολή επιστρέφεται στους μι¬ 
σθωτές μετά την κανονική λύση της μίσθωσης ή παραίτηση, εφό¬ 
σον έχουν εκπληρώσει όλες τις υποχρεώσεις τους, όπως αυτές 
προκύπτουν από τους όρους της Απόφασης - Σύμβασης. Το ποσό 
της εγγύησης καταπίπτει υπέρ του Δημοσίου σε κάθε περίπτωση 
έκπτωσης κατά την διαδικασία του άρθρου 9 της παρούσας Από¬ 
φασης - Σύμβασης. 

Άρθρο 11 

Για παραβάσεις όρων της παρούσας Απόφασης - Σύμβασης, 
εξαιρουμένων των περιπτώσεων για τις οποίες προβλέπεται έκ¬ 
πτωση και λύση της μίσθωσης, μπορεί να επιβληθεί με απόφαση 
του Υπουργείου Βιομηχανίας, Ενέργειας και Τεχνολογίας στους 
μισθωτές ποινική ρήτρα που μπορεί να φθάσει στο ύψος της εγγύ¬ 
ησης. 

Στην περίπτωση επιβολής προστίμου, τούτο μπορεί να εισπρα- 
χθεί από την εγγύηση, το ποσό της οποίας οι μισθωτές υποχρεού- 
νται να συμπληρώσουν σε ένα (1) μήνα από την κοινοποίηση σ’ 
αυτούς της Απόφασης του Υπουργείου Βιομηχανίας, Ενέργειας 
και Τεχνολογίας «περί επιβολής προστίμου». Π μη εμπρόθεσμη 
συμπλήρωση του ποσού της εγγύησης, μπορεί να έχει ως συνέ¬ 
πεια την έκπτωση των μισθωτών από τα μισθωτικά τους δικαιώ¬ 
ματα και τη λύση της μίσθωσης σύμφωνα με το άρθρο 9 της πα¬ 
ρούσας Απόφασης - Σύμβασης. 

Άρθρο 12 

ΛΗΞΗ ΙΣΧΥΟΣ ΤΗΣ ΣΥΜΒΑΣΗΣ 

α) Μετά την λήξη της μίσθωσης, ανεξάρτητα εάν γίνει κανο¬ 
νικά λόγω λήξης της διάρκειάς της ή μετά από παραίτηση ή έκ¬ 
πτωση των μισθωτών ή με οποιοδήποτε άλλο τρόπο, όλες οι πά¬ 
γιες εγκαταστάσεις με την επιφάνεια που καλύπτουν και έγιναν 
από τους μισθωτές για τις ανάγκες εκμετάλλευσης των θερμών 
νερών, περιέρχονται στην κυριότητα του Δημοσίου χωρίς αποζη¬ 
μίωση. Στην περίπτωση αυτή πάντως δεν περιλαμβάνονται οι 
εδαφικές εκτάσεις που αποτέλεσαν αντικείμενο καλλιέργειας θερ¬ 
μοκηπίων, ή χρησιμοποιήθηκαν έμμεσα ή άμεσα για την καλ¬ 
λιέργεια αυτή, καθώς και οι αντίστοιχες μηχανολογικές και λοι¬ 
πές συναφείς εγκαταστάσεις, που δικαιούνται να διαχειριστούν 
κατά την κρίση τους ή να αποκομίσουν οι μισθωτές. 

β) Εξ άλλου αν οι μισθωτές, έχουν εκπληρώσει τις υποχρεώ¬ 
σεις, όπως αυτές προκύπτουν από την παρούσα Απόφαση - Σύμ¬ 
βαση, μπορούν να αποκομίσουν τις κινητές εγκαταστάσεις μέσα 
σε προθεσμία έξη (6) μηνών από τότε που λύθηκε η μίσθωση, με 
την παρουσία εκπροσώπου του Δημοσίου. Η προθεσμία αυτή 
μπορεί, μετά από σχετική αίτηση των μισθωτών να παραταθεί 
μία (1) φορά με απόφαση του Υπουργού Βιομηχανίας, Ενέργειας 
και Τεχνολογίας και για δύο (2) μήνες ακόμη. 

γ) Εφόσον η προθεσμία αυτή περάσει άπρακτη, οι μισθωτές 
χάνουν κάθε δικαίωμα επί των κινητών εγκαταστάσεων, που πε¬ 
ριέρχονται στην κυριότητα και κατοχή του Δημοσίου χωρίς να 
καταβληθεί οποιαδήποτε αποζημίωση στους μισθωτές ή άλλον 
που έλκει δικαιώματα. 

δ) Πριν λυθεί η μίσθωση γίνεται, με σύμπραξη και των δ,ύο (ιε¬ 
ρών, επιτόπια απογραφή των εγκαταστάσεων που παρέλαβαν οι 
μισθωτές από το Δημόσιο ή πραγματοποίησαν κατά την διάρκεια 
ισχύος της μίσθωσης οι πιο πάνω μισθωτές που η κυριότητά τους 
ανήκει κατά το νόμο ή κατά την παρούσα Απόφαση - Σύμβαση 
στο Δημόσιο, καθώς και όσων επιστρέφονται σύμφωνα με όσα 
αναφέρονται στην παραπάνω παράγραφο (β). 

ε) Εάν για οποιονδήποτε λόγο δεν συμπράξουν οι μισθωτές, η 
απογραφή γίνεται από επιτροπή εκπροσώπων του Υπουργείου 
Βιομηχανίας, Ενέργειας και Τεχνολογίας. 

Αντίγραφο του πρακτικού της απογραφής κοινοποιείται εγκαί¬ 
ρως στους μισθωτές για να λάβουν γνώση. 

Οι μισθωτές ευθύνονται απέναντι στο Δημόσιο αν κατά την 
αποχώρηση πάρουν εγκαταστάσεις ή τμήματα ή εξαρτήματα 
τούτων χωρίς τη συγκατάθεση και την παρουσία εκπροσώπου 
του Δημοσίου, επιφυλασσομένης και τυχόν ποινικής ευθύνης των 
υπευθύνων οργάνων τους. 

Άρθρο 13 

ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά, που θα προκύψει από την εφαρμογή 
της παρούσας Απόφασης - Σύμβασης και κατά την διάρκεια επι¬ 
λύεται από το κατά τόπο αρμόδιο Δικαστήριο. 

Άρθρο 14 

ΕΝΑΡΞΗ ΙΣΧΥΟΣ ΤΗΣ ΑΠΟΦΑΣΗΣ 

Η ισχύς της παρούσας Απόφασης - Σύμβασης αρχίζει από την 
ημερομηνία έγκρισης της περιβαλλοντολογικής μελέτης του άρ¬ 


θρου 3 - ΕΚΜΕΤΑΛΛΕΥΣΗ - της παρούσας, την οποία οι μι¬ 
σθωτές υποχρεούνται να υποβάλουν σύμφωνα με την Κοινή Από¬ 
φαση των Υπουργών Περιβάλλοντος, Χωροταξίας και Δημοσίων 
Έργων και Βιομηχανίας, Ενέργειας και Τεχνολογίας με αριθμό 
69269/5387/24.10.1990 (ΦΕΚ 678/Β/25.10.1990). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιουλίου 1991. 

Ο ΥΠΟΥΡΓΟΣ 

ΣΤΑΥΡΟΓ ΔΗΜΑΣ 
-♦-- 

Αριθ. 1/2503 (7) 

Τροποποίηση της παρ. 2 του άρθρου 17 του Κανονισμού λειτουρ¬ 
γίας και παροχών του ΚΑΦ Λιμένος Χαλκίδος. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

α) Τις διατάξεις του Κ.Ν. 5167/32 «περί ρυθμίσεως φορτ/ 
σεων στους λιμένας» όπως τροποποιήθηκε και συμπληρώθηκε 
μεταγενέστερα. 

β) Τις διατάξεις του Π.Δ. 369/89 «Οργάνωση των Υπηρε¬ 
σιών Εργασίας των Νομαρχιών». 

γ) Την αριθ. 30/91/27.2.91 αναφορά του ΚΑΦ Λιμένος 
Χαλκίδος, με την οποία διαβιβάζεται το αριθ. 6/19.2.91 Πρα¬ 
κτικό Συνεδρίασης της ΔΕ του ΚΑΦ Λιμένος Χαλκίδος «Αύξηση 
του ποσού της Εφ’ Άπαξ Αποζημίωσης των εξερχομένων από το 
ΚΑΦ Λιμένος Φορτ/τών και των Εξόδων Κηδείας». 

δ) το αριθ. 13358/27.6.91 έγγραφο του Υπουργείου Εργα¬ 
σίας και το αριθ. 13660/560/6.6.91 έγγραφο του Υπουργείου 
Εθνικής Οικονομίας «Αναπροσαρμογή εφάπαξ αποζημίωσης και 
εξόδων κηδείας φορτ/τών ΚΑΦ Λιμένος Χαΐλκίδος».,- αποφασί¬ 
ζουμε: 

Τροποποιούμε την παράγραφο 2 του άρθρου 17 του ισχύοντος 
Κανονισμού λειτουργίας και παροχών του ΚΑΦ Λιμένος Χαλκί¬ 
δος, που εγκρίθηκε με την αριθ. 54759/11026/1.5.61 Από¬ 
φαση Υπουργού Εργασίας και τροποποιήθηκε μεταγενέστερα, ως 

εξής: 

Άρθρο 17 παρ. 2 

«Το εις τους δικαιούχους χορηγούμενο ποσό εφάπαξ ορίζεται 
αναλόγως των ετών συμμετοχής στο ΚΑΦ ως εξής: 

Για τους έχοντας 10 έτη συμμετοχή στο ΚΑΦ Λιμένος εφάπαξ 
αποζημίωση 704.000 δρχ. Για κάθε έτος συμμετοχής πέραν της 
ΙΟετίας και μέχρι το 30ο έτος 140.800 δρχ. Από το 31ο μέχρι 
και το 35ο έτος 71.500 δρχ. για κάθε έτος. Κλάσμα του έτους 
πέραν των έξι (6) μηνών, θεωρείται πλήρες έτος και υπολογίζεται 
για την ανωτέρω προσαύξηση, όχι όμως και για την εδραίωση δι¬ 
καιώματος λήψεως παροχής». 

Η ισχύς τής απόφασης αυτής αρχίζει από τη δημοσίευσή τής 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 10 Ιουλίου 1991 
Ο Νομάρχης 

ΛΑΖΑΡΟΣ ΚΥΡΙΖΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

' 

ΤΕίΕΧ 

22.3211 ΥΡΕΤ ΘΠ 

λειτουργούν καθημερινό από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 _ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


- - —■^ * 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


'Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β’ 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

ΙΜ.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του^Γαμείου Αλληλο¬ 
βοήθειας του-ΤΙροσώπικού (ΤΑΠΕΤ) 

Δρχ. . 500 

» ' 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















